google/wiki40b huggingface dataset:
Gaiļezers (slimnīca)

Gaiļezera slimnīca ir viens no Rīgas Austrumu klīniskās universitātes slimnīcas (RAKUS) stacionāriem Hipokrāta ielā 2, Rīgā, kas darbojas kā daudzprofilu neatliekamās medicīnas slimnīca. Tās sastāvā ietilpst Anestezioloģijas klīnika, Fizikālās un rehabilitācijas medicīnas klīnika, Ginekoloģijas klīnika, Gastroenteroloģijas, hepatoloģijas un nutrīcijas klīnika, Iekšķīgo slimību klīnika, Intensīvās terapijas klīnika, Neatliekamās medicīnas un pacientu uzņemšanas klīnika, Neiroloģijas un neiroķirurģijas klīnika, Nieru slimību un nieru aizstājterapijas klīnika, Sirds un asinsvadu slimību klīnika, Toksikoloģijas un sepses klīnika, Traumatoloģijas un ortopēdijas klīnika, Uroloģijas klīnika, Vispārējās un neatliekamās ķirurģijas klīnika un citas struktūrvienības. Stacionārā norit mācību darbs sadarbībā ar Latvijas Universitāti un Rīgas Stradiņa universitāti, veidojot „Gaiļezeru” arī kā zinātnes centru.

Vēsture

Slimnīca "Gaiļezers" uzsāka savu darbību 1979. gadā kā trešā lielā Rīgas pilsētas klīniskā slimnīca (pēc Rīgas 1. pilsētas slimnīcas un Stradiņa slimnīcas) jaunuzcelto mikrorajonu iedzīvotāju vajadzībām. Tika izveidota tiem laikiem moderna infrastruktūra un tādas unikālas struktūrvienības kā Zāļu un saindēšanās informācijas centrs, Rīgas pilsētas Endokrīno slimnieku aprūpes centrs, Diabētiskās pēdas kabinets, Cukura diabēta slimnieku apmācības klase, Insulta vienība, Hipertensijas un Osteoporozes kabineti, Bronhiālās astmas slimnieku apmācības kabinets.
Kopš 2008. gada 1. augusta stacionārs "Gaiļezers" ir viens no Rīgas Austrumu klīniskās universitātes slimnīcas stacionāriem.
Bjērns Melīns

Spēlētāja karjera

1999. gada NHL draftā viņu Ņujorkas "Islanders" izraudzījās ar kopējo 163. kārtas numuru. NHL aizvadījis 3 spēles Anahaimas "Ducks" sastāvā.
Karjeru uzsācis Zviedrijas Elitserien līgas klubā HVN1, tā sastāvā aizvadīja piecas sezonas. 2004.—2005. gada sezonu aizvadīja citā Elitsērijas klubā Malmes "Redhawks", taču jau nākamajā sezonā atkal pārstāvēja HVN1. 2006.—2007. gada sezonu paralēli aizvadīja NHL klubā Anahaimas "Ducks" un AHL klubā Portlendas "Pirates". Nākamās trīs sezonās atkal pārstāvēja HV71 klubu. 2010.—2011. gada sezonu uzsāka KHL klubā Ņižņekamskas "Ņeftehimik", taču sezonu noslēdza Šveices hokeja līgas klubā HK Frībūra-Goterona.
2011. gada jūnijā parakstīja līgumu ar KHL klubu Rīgas "Dinamo". 2011. gada oktobrī viņš pārtrauca sadarbību ar "Dinamo". Pēc tam pārgājis uz Somijas līgas klubu Raumas "Lukko". No 2012. līdz 2014. gadam spēlēja Zviedrijas hokeja līgas klubā Šelefteo AIK, taču tad divas sezonas aizvadīja HV71 rindās.
Karalis Līrs

"Karalis Līrs" (angļu: King Lear), pilnais nosaukums — "Karaļa Līra traģēdija" (The Tragedy of King Lear), ir Viljama Šekspīra traģēdija piecos cēlienos. Tiek uzskatīts, ka Šekspīrs to sarakstījis 1605.—1606. gadā.
Luga ir par novecojošo karali Līru, kas nolemj sadalīt savu karaļvalsti trim meitām. Piešķiramais daļas lielums atkarīgs no tā, cik daiļrunīgi tiek atzīta mīlestība. Abas vecākās meitas — Gonerila un Regana — savu mīlestību apliecina pompozi, savukārt jaunākā meita Kordēlija, kas vienīgā patiesi mīl Līru, atsakās sniegt nepatiesu runu, lai pierādītu savu mīlestību, un paliek bez mantojuma.
Luga pirmoreiz publicēta 1608. gadā quarto izdevumā, 1623. gadā — First Folio, kas atšķiras no 1608. gadā publicētās versijas. Šī kopā ar "Hamletu" tiek uzskatīta par vienu no izcilākajām Šekspīra traģēdijām, Džordžs Bernards Šovs reiz ir rakstījis, ka "neviens neuzrakstīs labāku traģēdiju par "Līru"".
"Karalis Līrs" daudzkārt ir uzvests arī Latvijas teātros.
Engel

Videoklips

Šis videoklips tika filmēts Hamburgā. klubā Prinzenbar. Klips uzfilmēts pēc filmas "No krēslas līdz rītausmai" (angļu: From dusk till dawn), jo Rammstein grupas dalībnieki ir lieli Kventina Tarantīno fani.
Svaļava

Vēsture

Rakstos pirmoreiz minēta 1236. gadā. Līdz pat Pirmajam pasaules karam ietilpa vēsturiskajā Ungārijā. Trianonas līgums iekļāva Svaļavu Čehoslovākijas sastāvā. Pēc Otrā pasaules kara Piekarpatu Krievzeme (Підкарпатьска Русь) tika atdalīta no Čehoslovākijas, un izveidots Aizkarpatu apgabals PSRS (Ukrainas PSR) sastāvā. No 1991. gada — neatkarīgās Ukrainas pilsēta.
Suomi NPP

Lidojuma gaita

NPP tika palaists 2011. gada 28. oktobrī 09:48:31 UTC ar nesējraķeti Delta 7920-10C no Vandenberga Gaisa spēku bāzes.
Testēšanas fāzē atklājās infrasarkanā instrumenta VIIRS mazāka jūtība par plānoto, kas saistīta ar instrumenta spoguļa volframa oksīda pāklājuma uzklāšanas kļūmi.
Baltkrievijas Sociālistiskā Padomju Republika

Baltkrievijas Sociālistiskā Padomju Republika (baltkrievu: Савецкая Сацыялістычная Рэспубліка Беларусь) bija pirmā boļševiku radītā padomju republika Baltkrievijā, kas pastāvēja no 1919. gada 1. janvāra līdz 1919. gada 27. februārim, kad tika izveidota jauna Lietuvas-Baltkrievijas Padomju Sociālistiskā Republika. 
Vācu armijai 1918. gada decembrī atkāpjoties no Brestļitovskas miera līguma rezultātā iegūtajām Krievijas teitorijām, Padomju Krievija uzsāka karagājienu šo teritoriju atgūšanai un iebruka Igaunijas, Latvijas, Lietuvas, Baltkrievijas Tautas Republikas un Ukrainas Tautas Republikas teritorijās. Šajā laikā baltkrievi jau bija izveidojuši demokrātisku Baltkrievijas Tautas Republiku, kuras valdība militārā uzbrukuma rezultātā atkāpās uz Grodņu.
1919. gada 1. janvārī Smoļenskā, kas tajā laikā ietilpa baltkrievu teritorijā, tika pasludināta Padomju Krievijas sastāvā ietilpstošas Baltkrievijas Sociālistiskās Padomju Republikas izveidošana. Republikas teritoriju veidoja zemes no Smoļenskas, Vitebskas, Mogiļevas, Minskas, Grodņas un Viļņas guberņām. 8. janvārī republikas galvaspilsētu pārcēla uz nupat ieņemto Minsku. 
1919. gada 31. janvārī republika izstājās no Padomju Krievijas un tika pārsaukta par Baltkrievijas Sociālistisko Padomju Republiku. 3. februārī tika pieņemta jaunās republikas konstitūcija. 27. februārī republika apvienojās ar Lietuvas Padomju Republiku, taču Smoļenskas, Vitebskas un Mogiļevas guberņas atkal iekļāva Padomju Krievijas sastāvā. 
Lai arī boļševiku vidū noritēja diskusija par to, vai baltkrieviem vispār ir nepieciešama atsevišķa republika, zemēs, kas nebija pievienotas Polijai vai Krievijai 1920. gada 31. jūlijā, Poļu-padomju kara laikā no jauna izveidoja Baltkrievijas Sociālistisko Padomju Republiku, kas 1922. gadā kā Baltkrievijas PSR iestājās jaunveidotajā PSRS.
Informatica

Vēsture

1993. gadā Diaz Nesamoney un Gaurav Dhillon Paloalto dibināja uzņēmumu Informatica. Sākotnēji uzņēmums koncentrējās uz datu migrāciju starp platformām, kad tajā laikā notika pāreja no lieldatoriem uz klients-serveris arhitektūru.
1994. gadā izlaists pirmais produkts — OpenВridge — rīks, kas sagatavoja atbilstības starp datu modeļiem no dažādiem avotiem.
1996. gadā izlaists PowerMarts, kas izmantoja Data mart koncepciju.
1998. gadā uz PowerMarts pamata izlaists produkts datu izvilkšanai, transformēšanai un ielādei (ETL). 1998. gadā strauji pieauga ieņēmumi (gandrīz 15 reizes vairāk nekā 1996. gadā).
1999. gadā Informatica akcijas sāka kotēt NASDAQ biržā.
1999. gada decembrī nopirkts analītikas programmatūras izstrādātājs Influence.
2006. gadā iegādāti ETL risinājumu uzņēmumi Itemfield un Similarity.
2008. gadā nopirkta Somijas mobilo telefonu ražotāja Nokia nodaļa Identity Systems, kas izstrādāja identifikācijas sistēmas.
2009. gadā nopirkts Vācijas uzņēmums Address Doctor, kas izstrādāja programmatūru adrešu informācijas apstrādei pēc noteikta formāta aptuveni 200 valstīm.
2009. gadā iegādāts uzņēmums Applimation, kas izstrādāja informācijas dzīves cikla pārvaldības risinājumus.
2010. gadā nopirkts uzņēmums Siperian, kas bija viens no trijiem līderiem Master data management risinājumos.
Informatica akcijas tika kotētas NASDAQ biržā (kods INFA). Lielākie akcionāri 2013. gada augustā bija: Janus Capital Management LLC (8,28 %), Columbia Wanger Asset Management, L.P. (5,76 %), Columbia Wanger Asset Management, LLC (5,28 %), Vanguard Group, Inc. (5,27 %).
2015. gada 7. aprīlī paziņots, ka uzņēmumu par aptuveni 5,3 miljardiem USD pērk uzņēmums, kuru kontrolē investīciju fonds Permira un CPP Investment Board. Darījums pabeigts 6. augustā. Bez tam uzņēmumi Microsoft un Salesforce Ventures piekrituši kļūt par stratēģiskajiem investoriem.
Vasilijs Platovs

Šaha kompozīcija

Kopš 1903.gada publicējis vairāk nekā 200 etīdes, vairākumam no tām līdzautors ir brālis Mihails (1883—1938). Konkursos brāļi piedalījušies reti, ieguvuši tikai 30 atzinības, tai skaitā 4 pirmās godalgas. No 1928. gada, sakarā ar lielo slodzi savā profesijā, Vasilijs pārtraucis aktīvu šaha kompozīcijā un sastādījis tikai dažas etīdes.
Bijis šaha etīžu nodaļu redaktors žurnālos «Шахматное обозрение» (1909—1910), «Шахматы» (1922—1929) un «64» (1925—1932).
Aleksejs Jemeļins

Spēlētāja karjera

Dzimis Toljati, turpat Jemeļins uzsāka arī savu karjeru, 2002.—03. sezonā spēlējot Toljati "Lada" vienības otrajā sastāvā Krievijas Pirmajā līgā. Tiesa, jau 2004.—05. sezonā Jemeļins debitēja arī Krievijas Superlīgā. Pēc 2006.—07. sezonas beigām Jemeļins pievienojās Kazaņas "Ak Bars" rindām, nākamajās četrās sezonās kļūstot par divkārtēju Gagarina kausa ieguvēju.
2011. gada maijā Jemeļins noslēdza divvirzienu līgumu ar Monreālas "Canadiens" vienību, pēc gada līgumu pagarinot uz vēl nākamajām divām sezonām. 2017. gada jūnijā līgas paplašināšanās draftā viņu izvēlējās Vegasas "Golden Knights", taču nepilnu mēnesi vēlāk Jemeļins tika aizmainīts uz Našvilas "Predators".
Krievijas izlases rindās spēlējis četros Pasaules čempionātos, 2012. gadā izcīnot zelta, 2007. gadā - bronzas, bet 2010. gadā - sudraba medaļas.
Adrenalīns

Adrenalīns jeb epinefrīns ir hormons un neiromediators, kuru izdala virsnieru dziedzeri stresa situācijās. Adrenalīns pieder pie kateholamīniem un tā ķīmiskais nosaukums ir L-1(3,4-dioksifenil)-2-metilaminoetanols. Adrenalīnu satur daudzi orgāni un audi, bet visvairāk virsnieru serdes daļas audi.
Adrenalīns paātrina sirdsdarbību, sašaurina asinsvadus un rada citas izmaiņas orgānu darbībā, lai nodrošinātu organisma funkcionēšanu stresa apstākļos. Adrenalīns paaugstina glikozes līmeni asinīs, veicina glikogēna noārdīšanos līdz pienskābei, kā arī tauku noārdīšanos līdz glicerīnam un taukskābēm, lai iegūtu papildu enerģiju organisma vajadzībām.
Sintētisko adrenalīnu izmanto kā ārstniecības līdzekli.
Latvijas Smagās artilērijas pulks

Smagās artilērijas pulks bija Latvijas armijas vienība, kurā ietilpa 3 smagās artilērijas divizioni (bruņojumā dažādu sistēmu vācu un angļu smagie lielgabali).
1939. gada 1. septembrī pulkā bija 61 virsnieks, 453 kareivji un instruktori. 
1939. gada rudenī pulka Zenītartilērijas divizionu pievienoja jaunizveidotajam Zenītartilērijas pulkam.
Jānis Zālītis

Biogrāfija

Dzimis 1874. gada 27. jūlijā (pēc vecā stila - 15. jūlijā) Sausnējas pagasta "Lejas Vidotu" mājās kā namdara Pētera Zālīša (1851-1887) dēls. Māsa Late (precējusies Vecman). Pirmās mācību gaitas uzsācis Sausnējas pareizticīgo pagastskolā. Pēc tam mācījies draudzes skolā un vēlāk Rīgas pareizticīgo garīgajā skolā un Rīgas pareizticīgo seminārā, ko pabeidz 1895. gadā. Pēc tam strādājis par sekretāru Rīgas garīgajā skolā. Studējis Tērbatas universitātē, kuru absolvēja 1905. gadā.
Pēc studijām darba gaitas uzsācis Rīgā kā zvērināta advokāta palīgu. No 1910. gada pats strādājis kā zvērināts advokāts Rīgā, bijis aktīvs Rīgas Latviešu biedrības Zinību komisijā. 1912. gada rudenī ievēlēts par Krievijas Valsts domes 4. sasaukuma deputātu. 
Pirmā Pasaules kara laikā darbojās Petrogradā, kur gādājis līdzekļus latviešu bēgļiem. 1915. gadā, kopā ar citiem Krievijas 4. Valsts domē ievēlētajiem latviešiem, iesaistījā Latviešu strēlnieku bataljonu organizācijas komitejas darbā. Kopā ar Jāni Goldmani izdeva slaveno uzsaukumu "Pulcējaties zem latviešu karogiem!".
No 1917. gada septembra bija Latviešu Pagaidu Nacionālās padomes loceklis. Pārstāvēja Latviju Skandināvijas valstīs.
1918. gadā atgriezies Rīgā, kur kā Latvijas Radikāldemokrātu partijas delegāts piedalījās Tautas padomes izveidē, piedalījās Latvijas valsts pasludināšanas sēdē. Darbojies Tautas padomē. Kārļa Ulmaņa vadītajā  valdībā ieņēmis Apsardzības ministra posteni no 1918. gada 6. decembra līdz 1919. gada 19. jūlijam.
1919. gada 9. decembrī no plaušu karsoņa miris Rīgā. 1924. gadā pārapbedīts Brāļu kapos. Pēc nāves apbalvots ar III šķiras Lāčplēša Kara ordeni par to, ka ārkārtīgi grūtos apstākļos organizēja valsts bruņotos spēkus un, piedalīdamies to vadībā, izšķirošajos brīžos 1919. g. martā vairākkārt apmeklēja fronti pie Ventas, Slokas un Kalnciemā, kur ar savu klātbūtni pozīcijās pacēla karavīru kaujas garu, tādējādi sekmēdams latviešu bruņoto vienību pirmās uzvaras.
1934. gadā Jāņa Zālīša vārdā tika nosaukta iela Rīgā.
Īslīce

Upes raksturojums

Upe izteka ir Lietuvā uz ziemeļiem no Grūžiem. Latvijā tā plūst pa Gailīšu, Īslīces, Rundāles un Viesturu pagastiem, garām Rundāles pilij. Upes ieteka Lielupē atrodas Viesturu pagastā netālu no viensētas "Īslīces".
Ierobežota kopa

Kopa X ir ierobežota no augšas, ja eksistē tāds reāls skaitlis M, ka visiem šīs kopas elementiem x ir spēkā nevienādība x<M.
Kopa X ir ierobežota no apakšas, ja eksistē tāds reāls skaitlis m, ka visiem šīs kopas elementiem ir spēkā nevienādība x>m.

Ja kopa X ir ierobežota no augšas un arī ierobežota no apakšas, tad kopu sauc par ierobežotu.

Ja kopa X ir ierobežota, tad eksistē tāds pozitīvs skaitlis a, ka visiem šīs kopas elementiem x ir spēkā nevienādība |x|<a.

Suprēms un infīms

Suprēms - mazākais no visiem skaitļiem, kuri ir lielāki (vai vienādi) par jebkuru kādas kopas elementu.
Infīms - lielākais no visiem skaitļiem, kuri ir mazāki (vai vienādi) par jekuru kādas kopas elementu.

Ja kopa ir ierobežota no augšas, tad tai eksistē suprēms. Ja kopa ir ierobežota no apakšas, tad tai eksistē infīms.
Jebkura galīga reālo skaitļu kopas apakškopa ir ierobežota.

Piemēri

A={1; 2; 3; ...} - visu naturālo skaitļu kopa. Šī kopa ir ierobežota no apakšas, bet nav ierobežota no augšas.

A={ 1; \frac{1}{2}; \frac{1}{3}; ...}. Kopa A ir ierobežota gan no augšas, gan apakšas. Tāpēc A ir ierobežota.
Rolands Nilsons

Futbolista karjera

Futbolista karjeru sāka Zviedrijas klubā Helsingborgs IF, vēlāk spēlēja citā Zviedrijas klubā IFK Göteborg, ar ko trīs reizes kļuva par Zviedrijas čempionu un 1987. gadā uzvarēja UEFA kausa izcīņā. 1989. gadā pievienojās Anglijas klubam Sheffield Wednesday. 1991. gadā uzvarēja Līgas kausa izcīņā, bet 1993. gadā spēlēja FA kausa finālā. 1994. gadā atgriezās Zviedrijā savā pirmajā klubā Helsingborgs IF. 1996. gadā tika atzīts par Zviedrijas labāko futbolistu un saņēma Guldbollen balvu. Karjeras turpinājumā pārstāvēja Anglijas klubu Coventry City, kurā, būdams vēl aktīvs spēlētājs, vēlāk arī uzsāka trenera karjeru. Par pēdējo klubu spēlētāja karjerā kļuva GAIS, kurā arī vienlaikus bija galvenais treneris.
Zviedrijas izlasē debitēja 1986. gada 1. maijā draudzības spēlē pret Grieķiju. 1994. gada FIFA Pasaules kausā ar izlasi izcīnīja 3. vietu, piedaloties visās spēlēs. Izlases sastāvā spēlējis arī 1990. gada FIFA Pasaules kausa finālturnīrā, kā arī divos Eiropas čempionāta finālturnīros (1992. un 2000. gadā). Karjeru izlasē noslēdza 2000. gada oktobrī, pēdējo spēli aizvadot pret Slovākiju. Izlases rindās kopā nospēlējis 116 spēles un guvis divus vārtus, vairākās spēlēs pildīja arī komandas kapteiņa pienākumus.

Trenera karjera

Trenera karjeru sāka 2001. gadā Anglijas klubā Coventry City. Vēlāk strādāja kā jauniešu treneris Helsingborgs IF. Bijis arī Zviedrijas klubu GAIS un Malmö FF galvenais treneris. 2010. gadā ar Malmes klubu kļuva par Zviedrijas čempionu un tika atzīts par Zviedrijas gada labāko treneri. No 2011. līdz 2012. gadam bija Dānijas kluba FC København galvenais treneris. 2014. gadā sāka strādāt ar Zviedrijas jauniešu izlasēm. 2017. gadā kļuva par Zviedrijas U21 izlases galveno treneri.
Pēteris Balodis

Bērnība un jaunība

Pēteris Balodis dzimis 1907. gadā Mālpils pagastā, izglītību ieguvis Rīgā - 1928. gadā viņš beidz Rīgas pilsētas 1. vidusskolu. Balodis izlemj par labu militārai karjerai un iestājas Latvijas kara skolā.

Starpkaru periodā

Kaprāļa pakāpi Balodis iegūst jau 1929. gadā, un 1930. gada 1. septembrī viņš beidz kara skolu leitnanta pakāpē un tiek iecelts par 1. Liepājas kājnieku pulka III rotas jaunāko virsnieku. 1932. gada 17. jūlijā Balodi pārceļ uz 6. Rīgas kājnieku pulku un 1933. gada 1. septembrī paaugstina par virsleitnantu, kā arī ieceļ par vada komandieri. 1935. gada 1. novembrī Balodis tiek iecelts par pulka adjutanta vietnieku, bet no 1937. gada 12. septembra vada Virsnieku klubu un Vēsturisko muzeju.
1938. gada 30. novembrī Balodi piekomandē Armijas ekonomiskām veikalam kā Rīgas nodaļas priekšnieka palīgu. No 1939. gada 11. novembra viņš vada Armijas ekonomiskā veikala Rēzeknes nodaļu. Pēc Latvijas okupācijas Balodi 1940. gada 8. augustā paaugstina par kapteini, taču jau 25. oktobrī atvaļina no dienesta.

Otrajā pasaules karā

1943. gada pavasarī Balodi iesauc dienestam Latviešu leģionā, sākotnēji kā 15. divīzijas štāba transporta priekšnieku, 1943. gada 30. aprīlī viņu arī paaugstina par kapteini. 1944. gada 15. novembrī Balodi ieceļ par 34. grenadieru pulka II bataljona komandieri, tā sastāvā viņš piedalās kaujās Pomerānijas līnijā, kur 1945. gada 24. janvārī pie Immenheimas izrāda īpašu varonību, par ko tiek apbalvots ar I un II šķiras Dzelzs krustu un paaugstināts par majoru. 1945. gada 5. februārī Balodi ievaino un viņš spiests fronti pamest līdz 29. martam, kad tiek nozīmēts par 34. pulka I bataljona komandieri. 1945. gada 27. aprīlī pulka pulkvežleitnants Vīksne iepriekš gūtā ievainojuma galvā dēļ ir spiests fronti pamest un Balodis kļūst par bataljona komandieri - viņš ir pēdējais pulka komandieris un vada to nonākot Rietumu sabiedroto gūstā 1945. gada 2. maijā.

Pēckara dzīve

Pēc Vācijas kapitulācijas Balodis nonāk Cēdelgēmas gūstekņu nometnē, tur piedalās Daugavas Vanagu dibināšanā. Vēlāk dodas uz Kanādu, kur turpina aktīvi darboties trimdas latviešu organizācijās, par to apbalvots ar Daugavas Vanagu nozīmi zeltā.
Majors Pēteris Balodis mirst ar sirdstrieku Ņujorkā 1978. gada 1. janvārī, guldīts zemes klēpī Rotas brāļu kapos Katskiļos.
Valsts aizsargājamie kultūras pieminekļi Vaiņodes novadā

Šajā lapā apkopoti valsts aizsargājamie kultūras pieminekļi Vaiņodes novadā.
 Kultūras pieminekļu karte
Šis saraksts tiek veidots no Vikidatiem, to periodiski atjaunina bots.
Kardināla cepure

Kardināla cepure ir kardināla apģērba elements un viena no kardināla simboliem un identifikācijas zīmēm jeb insignijām.
Pirmo reizi purpursārto kardināla cepuri, kas bija galero, kardinālam pasniedza pāvests Inocents IV. Sākotnēji tieši cepure simbolizēja kardinālam piešķirto titulu, taču vēlāk viss kardināla liturģiskais tērps kļuva purpursarkanā krāsā, kas kļuva par kardināla simbolu, atgādinot gatavību izliet savas asinis par ticību, aizstāvot Baznīcu.
Prenclava

Vēsture

Vismaz no 7. gadsimta šajā teritorijā dzīvoja Pielabas slāvi, līdz 12. gadsimtā teritoriju kolonizēja vācieši. Prenclavas vārds, kas radies no slāvu Premyslaw, pirmoreiz rakstos parādījies 1187. gadā. Otrā pasaules kara beigās pilsēta tika spēcīgi nopostīta, un pēc kara to apbūvēja ar standarta blokmājām. Pēc Otrā pasaules kara Prenclava līdz 1991. gadam bija VDR sastāvā.
24. janvāris

24. janvāris ir gada 24. diena pēc Gregora kalendāra. Līdz gada beigām ir atlikusi 341 diena (342 garajā gadā).

Vārda dienas

Eglons, Krišs, Ksenija
Auči

Vēsture

Jāņa Čakstes tēvs 19. gadsimta beigās nopirka zemnieku saimniecību Aučos. 1918. gada 11. novembrī J. Čakste no bēgļu gaitām Krievijā atgriezās savās tēva mājās, kur saņēma ziņu, ka 17. novembra Tautas padomes sēdē viņs ievēlēts par tās priekšsēdētāju.        
Lielupes krastā esošo Čakstu dzimtas māju pārbūvēja 1930. gados. 1995. gadā prezidenta J. Čakstes vecākais mazdēls Jānis Konstantīns Čakste atguva dzimtas īpašumu. 1999. gadā atjaunotajā ēkā iekārtoja Ģ. Eliasa Jelgavas Vēstures un mākslas muzeja ekspozīciju.
Kērtiss Senfords

Spēlētāja karjera

Profesionāļa karjeru Senfords uzsāka 2000. gadā, kad nonāca NHL kluba Sentluisas "Blues" sistēmā un spēlēja tās AHL fārmklubā Vorčesteras "IceCats". 2002.—03. gada sezonā Senfords debitēja arī NHL, aizvadot astoņas spēles "Blues" rindās.
2005.—06. gada sezonā Senfords "Blues" rindās aizvadīja 34 spēles, taču nākamajā sezonā komandai pievienojās Menijs Legasī, Senfordam laukumā izejot vien 16 spēlēs. 2007. gada vasarā hokejists kā brīvais aģents pievienojās Vankūveras "Canucks" rindām, nākamās divas sezonas būdams komandas otrais vārtsargs aiz Roberto Luongo.
2009. gada vasarā Senfords pievienojās Monreālas "Canadiens" rindām, nākamās divas sezonas aizvadot tās AHL fārmklubā Hamiltonas "Bulldogs", taču 2011.—12. gada sezonā bija Kolumbusas "Blue Jackets" otrais vārtsargs aiz Stīva Meisona, sezonas gaitā aizvadot 36 spēles.
2012. gadā Senfords noslēdza līgumu ar KHL vienību Jaroslavļas "Lokomotiv". 2013.—14. gada sezonā Senfords kopā ar "Lokomotiv" sasniedza Gagarina kausa pusfinālu, taču tajā komanda piekāpās Prāgas "Lev". Pēc sezonas beigām Senfords tika iekļauts līgas simboliskajā izlasē. Uzreiz pēc 2014.—15. gada sezonas noslēguma Senfords paziņoja par karjeras beigšanu.
Google

Vēsture

Google tika dibināts 1998. gada 4. septembrī un to dibināja Sergejs Brins un Lerijs Peidžs. Tas tika dibināts kā izpētes projekts, kad abi dibinātāji studēja Stenforda Universitātē. Domēna vārds Google tika reģistrēts 1997. gada 15. septembrī. 
2011. gada 15. augustā Google paziņoja, ka par 12,5 miljardiem USD iegādāsies mobilo telefonu ražotāju Motorola Mobility, 7 mēnešus pēc tam, kad Motorola tika sadalīts divos uzņēmumos. Pirkšanas darījums tika pabeigts 2012. gada 22. maijā.
2014. gada 29. janvārī Google paziņoja, ka pārdod Motorola Mobility Ķīnas datoru ražotājam Lenovo par 2,91 miljardu dolāru. Google paturēja nodaļu Advanced Technologies & Projects, kas tiks integrēta Android komandā, kā arī aptuveni 2000 Motorola patentu.
2014. gada 1. jūlijā nopirkts mūzikas straumēšanas un rekomendēšanas pakalpojumu uzņēmums Songza.
2015. gada 10. augustā Google paziņoja par plānu reorganizēt uzņēmuma grupu, izveidojot holdinga sabiedrību Alphabet Inc., kurā Google Inc. būtu vadošais meitas uzņēmums. Par Google Inc. izpilddirektoru kļuva Sundars Pičai.
2019. gada 4. februārī tika paziņots, ka 2. aprīlī tiks slēgta sociālā tīkla platforma Google+.
Taproot

Pirmsākumi (1998-1999)

1998. gadā Taproot aizsūtīja savu demo ierakstu Limp Bizkit solistam Fredam Dērstam, kurš viņiem pēc tam piedāvāja Interscope Records ierakstu līgumu. Tomēr pēc nesaskaņām Taproot meklēja citu ierakstu kompāniju, līdz beidzot noslēdza ienesīgu līgumu ar Atlantic Records. Dērsts pēc tā atstāja ierakstu Stefena Ričardsa automātiskajā atbildētājā, nolādot grupu. Viņš arī vainoja System of a Down, kas palīdzēja Taproot tikt pie līguma. Par to Dērsts izslēdza System of a Down off no 1999. gada Family Values Tour, aizstājot viņus ar Staind. Šajā laikā Taproot neatkarīgi izlaida trīs savus albumus : ...Something More Than Nothing (1998), Mentobe (1998) un Upon Us  (1999).
Kinga Klensija balva

Kinga Klensija balva ir Nacionālā hokeja līgas apbalvojums, kas katras sezonas noslēgumā tiek pasniegts tam līgas spēlētājam, kurš visas sezonas garumā ir vislabāk demonstrējis savas līdera īpašības gan uz ledus, gan ārpus tā. Balva tika ieviesta 1988. gadā, un tās saņēmēju nosaka speciāli izveidota Ziemeļamerikas hokeja žurnālistu žūrija.
Balva nosaukta par godu Kingam Klensijam, ilggadējam Otavas "Senators" un Toronto "Maple Leafs" spēlētājam, vēlāk trenerim un tiesnesim.
Miranda Horava

Biogrāfija

Pārstāvējusi Gruziju Pasaules un Eiropas junioru šaha čempionātos. 1995. gadā uzvarējusi Gruzijas sieviešu šaha čempionātā. 1995. gadā Kišiņevā piedalījusies Pasaules čempionāta šahā sievietēm starpzonu turnīrā, kurā ieņēmusi 23. vietu.
Par panākumiem turnīros FIDE 1995. gadā viņai piešķīrusi starptautiskās meistares (WIM) nosaukumu.
Novalukomļa

Vēsture

Pilsēta sākusi attīstīties līdz ar termoelektrostacijas būvi kā Pioņerskas ciemats.

Ekonomika

Pilsētā atrodas Baltkrievijas jaudīgākā elektrostacija - Novalukomļas TES.

Cilvēki

Pēc nacionālā sastāva pilsētas iedzīvotāji ir baltkrievi (68,7%), krievi (12,3%), tatāri (9%) un lietuvieši (3,6%).